钦定古今图书集成/明伦汇编/官常典/第637卷 > 侯应瑜
## 钦定古今图书集成/明伦汇编/官常典/第637卷 > 侯应瑜

按《济南府志》：“应瑜，河南杞县人。万历四十四年，由举
人知泰安。在州七年，爱民如子。捐俸修庙学及先贤
祠宇，建义学，葺养济院，严季考，整乡约，徭粮漕米从
民便。每春劝农垦荒，贫者即给牛种。地当冲要，往来
供亿，应瑜以官物措之，不扰里甲。壬戌，闻香贼乱，据
邹、滕二县。应瑜犒城守，设方略，获叛首刘三才斩之。”
叛息民安，迄今父老传颂。